**Mi-e dor**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor, mi-e dor de primăvara

În floare, floare când e-o glie

Și de chindiile din seara

Ce scapătă portocalie.

Mi-e dor de vara fără zare

Când tot pământul este verde

Cu-apusul străveziu de Soare

Plăpând în noapte cum se pierde.

Mi-e dor de toamna colorată

Când frunze cad încet și moale

Și de apunerea ei toată

Dusă pe creștetele goale.

Mi-e dor de iarna în zăpadă

Când viforele sunt în luptă

De seara ei care să cadă

Poate atâta de abruptă.

Mi-e dor de mine când e plină

Inima mea în fericire,

De înserarea-mi ce senină

Trăiește basme de Iubire.

Victor Bragagiu